Vyhodnotenie
 Plánu plnenia konsolidačnej funkcie ŽSR vrátane
opatrení na zlepšenie hospodárenia ŽSR 
v období  1. - 9. 2003

Úvod

Vláda SR svojim uznesením č. 549/2003 schválila plán plnenia konsolidačnej funkcie ŽSR. Za obdobie k 30.09.2003 dosiahli ŽSR nasledovné výsledky:
-	plnia kritéria celkovej úspory nákladov, ktorá je v celoročnom vyjadrení prezentovaná objemom 2,8 mld Sk;
-	výsledok hospodárenia z hospodárskej činnosti dosiahol hodnotu –105 765 tis. Sk, a teda koreluje s hodnotou –171 382 tis. Sk, ktorú si stanovili ŽSR v rámci podpory reštrukturalizácie a konsolidácie;
-	hospodárenie v oblasti hospodárskej činnosti sa pozitívne prejavuje na plnení zmluvy o výkonoch vo verejnom záujme, keď vykalkulovaná strata po zohľadnení zásadných vplyvov (viď prílohu č.3) dosahujúca výšku  -1 437 439 tis. Sk (62,50% celoročného objemu) je v plnom rozsahu krytá preddavkami zo štátneho rozpočtu;
-	finančné výnosy a mimoriadne výnosy nedosahujú kalkulované hodnoty, čo však súvisí s tým, že záväzky voči FNM SR plynúce z pristúpenia k dlhu neboli zatiaľ odpustené. Plán konsolidácie kalkuloval s odpustením.
-	celkový hospodársky výsledok je plnený v súlade s prijatou stratégiou pre prísne riadenie nákladov. Jeho hodnota nedosahuje celoročnú kalkulovanú výšku. Značnou mierou sa na ňom prejavuje evidovanie záväzku voči FNM bez procesu odpustenia. V prípade odpustenia záväzku, by bol za 9 mesiacov dosiahnutý zisk.
-	úhrady finančných záväzkov z úverov so štátnou zárukou boli realizované FNM SR v objeme 1 980,42 mil. Sk. Tým sa pretransformoval záväzok voči bankovým inštitúciám na záväzok voči FNM SR.
-	celkový hospodársky výsledok a pridaná hodnota bude však negatívne ovplyvnená výpadkom tržieb z poplatku za použitie ŽDC z dôvodu nerealizovania výkonov zo strany ZSSK, a.s.;
-	stav likvidného obežného majetku a úrovne záväzkov odráža dodržiavanie finančnej disciplíny;
-	ŽSR hradia v plnom rozsahu záväzky voči verejnoprávnym inštitúciám za bežný mesiac a nezvyšujú hodnotu záväzkov voči VPI;
-	hodnota celkových záväzkov nekoreluje s plánom, avšak vyššia hodnota je tvorená najmä záväzkom voči FNM. V prípade odpustenia by celkové záväzky (47,182 mld Sk) korešpondovali s plánom.
-	nezvyšovanie objemu bankových úverov najmä vplyvom prísnej výdavkovej reštrikcie;
-	jednoznačné zastavenie nekontrolovateľných výdavkov v oblasti obstarávania majetku a služieb. Výsledky preukazujú úspory v oblasti služieb o 293 251 tis. Sk a pokles požiadaviek na obstarávanie investícií o cca 5-6 mld.Sk.
-	pre pokračovanie nastúpeného trendu boli prijaté závažné zmeny v oblasti organizačnej štruktúry, transformácie a odčleňovania obslužných činností;
-	boli prijaté rozhodnutia s priamym dopadom na redukciu administratívneho aparátu ešte v roku 2003 s pokračovaním zmien v oblasti ľudských zdrojov aj v ďalších rokoch (úspora 724 zamestnancov v stop stavoch za 9 mesiacov).

Podrobnejšia analýza realizácie plánu konsolidácie v roku 2003, ako aj náčrt vývoja pre ďalšie obdobia sú uvedené v častiach A-C materiálu a prílohách k nemu.

A.	Vyhodnotenie  plnenia úloh z uznesenia vlády SR č. 549/2003

V súlade s bodom C.3. a D.6. bolo listom Ministerstva financií SR č. 2932/2003-KM z dňa 24.7.2003 oznámené odpustenie návratnej finančnej výpomoci poskytnutej Železniciam SR  na základe Zmluvy č. 13 417/98-47 z 24.09.1998 a upustenie od sankcií za porušenie rozpočtovej disciplíny.
V súlade s bodom C.4. bol medzi Ministerstvom financií SR a Železnicami SR  podpísaný dodatok k Zmluve o návratnom poskytnutí prostriedkov zo Štátnych finančných aktív uzatvorenej dňa 01.08.2001. Dodatkom bol upravený najmä splátkový kalendár úhrady zostávajúcej dlžnej istiny, keď splátka v objeme 325 mil. Sk bola presunutá z roku 2003 a má byť uhradená spolu so splátkou istiny  splatnou v roku 2004. Spolu bude treba uhradiť v júni 2004 istinu v čiastke 650 mil. Sk.
Listom predsedu vlády SR k č.3316/2003-PV zo dňa 25.08.2003 bol daný súhlas na predloženie vyhodnotenia plnenia konsolidačnej funkcie odchylne od úlohy D.2.. Prvé vyhodnotenie plnenia konsolidačnej funkcie je požadované až za obdobie roku 2003.

B.	Vyhodnotenie  kontrolného mechanizmu

B.1. Ekonomická oblasť – kompetencia ŽSR

B.1.1. Opatrenia na úrovni ŽSR prijaté na zabezpečenie hospodárenia v roku 2003 
Na podporu procesu oddlženia boli v roku 2003 v rámci reštrukturalizácie ŽSR  prijaté ekonomicko-organizačné nástroje:
•	Podnikateľský plán ŽSR zaviazal OJ k úspore nákladov o 2,8 mld. Sk v súlade s plánom konsolidácie. Výsledky za 9 mesiacov preukazujú plnenie tohto cieľa. 
•	opatrenia na zabezpečenie priebežného mesačného plnenia predpísaného poistného, a teda nezvyšovanie záväzkov voči VPI (Sociálnej poisťovni, Spoločnej zdravotnej poisťovni, úradom práce). Železnice SR priebežne uhrádzajú svoje povinnosti.
•	udržiavanie úrovne záväzkov a úverov v rozmedzí, ktoré je určené využívaním cudzích zdrojov len na priebežné zabezpečenie likvidity, alebo na zníženie nákladov na obsluhu existujúcich záväzkov. Železnice SR plnia kritérium pre túto oblasť, pričom prijala a aplikovala opatrenia:
-	obmedzila obstarávania dlhodobého hmotného a nehmotného majetku, najmä z dôvodu ich reálneho krytia podnikateľským plánom a zdrojmi; Na základe inventarizácie investícií a stanovených kritérií sa prijímajú rozhodnutia od prípadu k prípadu k dodávkam investícií. K zvýšeniu efektívnosti riadenia investičného procesu prispeje aj v súčasnosti vykonávaná mimoriadna inventarizácia stavu DHM a DNM ako aj stavu rozostavanosti na jednotlivých investičných akciách.
-	inventarizuje a obmedzuje dodávky služieb a materiálov na všetkých úrovniach, pričom ŽSR operatívne rieši rozsah ich plnenia, resp. možnosť zabezpečenia vlastnými kapacitami. Pre tento cieľ je v súčasnosti vykonávaný komplexný audit služieb ako nástroj zefektívnenia zabezpečenia výkonu ako takého. Jeho výsledky budú slúžiť ako základ pre zavedenie controlingu služieb s perspektívou efektívneho riadenia kvality, štruktúry, ceny a  množstva služieb.
•	Pre naplnenie dlhodobých ekonomických cieľov Železnice SR realizovali procesnú analýzu, na základe ktorej bolo prijaté rozhodnutie správnej rady o zmene organizačnej štruktúry. Schválený model organizačnej štruktúry zásadným spôsobom vplýva na rozsah organizačných zložiek a zamestnanosť na úrovni železničnej dopravnej cesty a generálneho riaditeľstva. 
-	súčasťou prijímaných rozhodnutí v oblasti organizačnej, a podporujúce plnenie rámcov reštrukturalizácie, sú rozhodnutia vedenia Železníc SR o odčlenení niektorých činností a častí majetku, ktoré nesúvisia priamo so zabezpečovaním hlavnej činnosti. Procesne sú pripravované na odčlenenie v roku 2004 činnosti ako vzdelávanie dorastu, informačné služby, služby požiarnej represie.
-	rozhodnutím SR ŽSR budú od 1. 1. 2004 zriadené Oblastné riaditeľstvá (OR) , ktorých vznik bude znamenať zníženie počtu zamestnancov  aparátov OR oproti počtom na aparátoch súčasných správ;

B.1.2. Plynulé financovanie záväzkov voči verejnoprávnym inštitúciám a daňovým úradom a nezvyšovanie dlhu
ŽSR prevzali na seba v rámci transformácie k 01.01.2002 záväzky voči VPI. Pre zníženie dosahov na štátny rozpočet a vrámci zvýšenia finančnej disciplíny sa ŽSR v pláne konsolidácie zaviazali, že zabezpečia v roku 2003 plynulé financovanie záväzkov voči verejnoprávnym inštitúciám a nezvyšovanie dlhu voči nim.
Záväzky zo sociálneho zabezpečenia boli k 30.9.2003 vo výške 1 386 875 tis. Sk. Výška záväzkov voči VPI je bez vyrubených penále. Oproti stavu k 01.01.2003 ŽSR  znížili záväzky voči VPI o 1 258,6 mil. Sk. 
Zníženie záväzkov voči verejnoprávnym inštitúciám sa realizovalo prostredníctvom:
•	transferu v januári 2003 z  FNM SR v objeme 1 000 mil. Sk na úhradu starých dlhov štátu za výkony vo verejnom záujme v osobnej doprave. Prostriedky boli použité na úhradu záväzkov voči Sociálnej poisťovni v objeme 488 mil. Sk, Spoločnej zdravotnej poisťovni v objeme 247 mil. Sk, Národnému úradu práce v objeme 167 mil. Sk.
•	vlastných zdrojov v objeme 258,6 mil. Sk.
(tis. Sk)
Inštitúcia	k 01.01.2003 	k 30.09.2003	Rozdiel	
voči Spoločnej zdravotnej poisťovni	306 009	55 874	 - 250 135	
voči Sociálnej poisťovni	2 167 048	1 299 104	- 867 944	
voči Národnému úradu práce	145 291	 13 126	- 132 165	
voči garančnému fondu	9 516	875	- 8 641	
voči DDP	17 647	17 896	+ 249	
Spolu	2 645 511	1 386 875	- 1 258 636	

Záväzky voči Daňovým úradom k 30.9.2003 boli vo výške  33 997 tis. Sk, bez vyrúbených penále. Daňové záväzky tvorí hlavne daň zo závislej činnosti, ktorej odvod finančnému orgánu zabezpečuje organizácia ako platiteľ dane za zamestnancov.
Prehľad záväzkov voči VPI a daňovým úradom k 30.09.2003 je v prílohe. Z prehľadu vyplýva, že ŽSR si záväzky voči VPI a daňovým úradom priebežne plnia. Najväčší záväzok ŽSR evidujú voči Sociálnej poisťovni vo výške 1 188,351 mil. Sk.  ŽSR vedú so Sociálnou poisťovňou rokovania o odpustení vyrúbených penále. Bola vytvorená pracovná komisia na úrovni štátnych tajomníkov MDPT SR, MF SR, MPSVaR SR, Úradu pre štátnu pomoc a ŽSR, ktorá má nájsť spôsob úhrady istiny a odpustenia vyrúbených penále.

B.1.3. Investície do železničnej infraštruktúry z vlastných zdrojov realizovať pri splnení podmienky nezvyšovania celkového zadĺženia
Za obdobie 1. – 9. 2003 boli zúčtované práce a dodávky DHM a DNM vo výške 2 649 140 tis. Sk, čo je oproti čiastkovému plánu 4 151 094,4 tis. Sk plnenie na 63,8%. Z vlastných zdrojov bolo za obdobie 1. – 9. 2003 zúčtované obstaranie DHM vo výške 
1 621 188 tis. Sk, DNM vo výške 42 078 tis. Sk. Neuhradené záväzky ŽSR z investičnej výstavby za obdobie 1. – 9. 2003 a predchádzajúce roky sú vo výške 1 661 964 tis. Sk, vrátane DPH.
V rámci financovania investícií z vlastných zdrojov prijali ŽSR viacero zásadných reštrukturalizačných opatrení. Správna rada ŽSR dňa 15.5.2003 schválila Podnikateľský plán na rok 2003 s významným rozsahom reštrikcií. Investície, mimo stavieb schválených Podnikateľským plánom na rok 2003,  je  možno realizovať z vlastných zdrojov len za podmienky ich krytia reálne získateľnými zdrojmi. Zároveň podnikateľský plán stanovil, že zo získaných zdrojov budú hradené výhradne investičné záväzky z minulých období, nové dodávky a práce zrealizované do 30.04.2003 a akcie charakteru havárií ohrozujúce bezpečnosť a plynulosť prevádzky.
Dňa 17.6.2003 bolo vydané rozhodnutie generálneho riaditeľa ŽSR k obmedzeniu obstarávania DHM a DNM v roku 2003 a zároveň k mimoriadnej inventarizácii investícií, opráv a služieb, na základe ktorej sa predpokladá schválenie rozpisu DHM a DNM financovaných z vlastných zdrojov. V auguste bol v súvislosti so spustením ďalšej etapy investičného controllingu zahájený proces prechodu evidencie, účtovania a úhrad investičných akcií z generálneho riaditeľstva ŽSR na účtovné centrá a na VOJ, ktoré sú zapísané v Obchodnom registri. 

B.1.4. Od roku 2004 zavedenie nového systému vnútorného ekonomického riadenia železničnej dopravnej cesty, investičného controllingu a spracovať systém pre zavedenie cash manažmentu
Uplatnenie nového systému vnútorného ekonomického riadenia železničnej dopravnej cesty s uplatnením funkčností systému SAP R/3 znamená adresné sledovanie nákladov a výkonov podľa miesta vzniku a možnosť vyhodnotenia skutočne dosahovaných hospodárskych výsledkov (náklady, výnosy) podľa vnútorných organizačných jednotiek až na úroveň výkonných pracovísk. K 30.06.2003 bola ukončená fáza definovania tokov nákladov, identifikácia nákladových stredísk, objektov sledovania hospodárskeho výsledku, definovanie číselníkov stredísk, výkonových čísel a procesov pre spracovanie v systéme SAP R/3. V súčasnosti sú pripravované návrhy na rozhodnutie orgánov ŽSR o detailoch štruktúry novovznikajúcich oblastných riaditeľstiev. Práce na zmene nastavení controllingového systému budú obnovené po ustálení zmien organizačnej štruktúry a personálneho obsadenia novovzniknutých štruktúr.
Riadenie investícií sa realizuje prostredníctvom využitia funkčností systému SAP R/3. V júni 2003 bolo vydané opatrenie generálneho riaditeľa k zavedeniu controllingového riadenia investícií, ktoré nadväzovalo na riadiace akty o obmedzení obstarávania a inventarizácii stavieb. Vydaným opatrením sa precizoval ďalší postup riadenia investícií, v rámci ktorého sa stanovila konkrétna zodpovednosť jednotlivých útvarov a osôb za informácie v systéme o investičnej akcii – evidencia, termíny, zodpovedná osoba za vecnú správnosť, informácie o stave investície, zdroj financovania, hodnoty ročného rozpočtu, povolenie, resp. blokácia stavby, účtovanie. V zmysle výsledkov komplexnej inventarizácie investícií sa sprecizovali informácie o realizovaných investíciách a upresnili controllingové nastavenia pre riadenie povolenia investície vo väzbe na plán, fakturáciu, úhradu a zodpovednosť za odchýlky od povolených nastavení.

B.1.5.  Zabezpečiť trend vývoja ekonomických a finančných ukazovateľov
•	Koeficient samofinancovania   (trend rastúci, minimálne 30%) 
(Vlastné imanie / Aktíva)*100
•	Celková úverová zadĺženosť (trend klesajúci na úroveň 50% v cieľovom roku) 
(Bankové úvery / Vlastné imanie )*100
•	Prevádzkový hospodársky výsledok (zvyšovanie prevádzkového HV s cieľom dosiahnuť kladný prevádzkový HV) 
•	Produktivita práce z pridanej hodnoty (trend rastúci) 
(Pridaná hodnota / priemerný prepočítaný počet zamestnancov)
Kontrolným mechanizmom stanovené dynamické ukazovatele poskytujú pohľad na plnenie konsolidačnej funkcie najmä v oblasti cudzích zdrojov a vývoj v oblasti hospodárskej činnosti. 
Celkové záväzky k 31.12.2002 boli 50,73 mld Sk. Stav k 30.09.2003 je 49,16 mld Sk. V prípade odpustenia záväzkov voči FNM  SR (vyplývajúce z úhrad istín a úrokov z úverov so štátnou zárukou od 5/2003 do 9/2003) by celkové záväzky by dosahovali úroveň plánovanú konsolidačnou funkciu, teda 47 mld Sk.
Za obdobie do 30.09.2003 ŽSR dosiahli z hospodárskej činnosti stratu 105,765 mil. Sk. Celkový výsledok hospodárenia ŽSR je strata vo výške 1 738 975 tis. Sk, čo je oproti skutočnosti k 30.9.2002 lepší hospodársky výsledok o 578 863 tis. Sk. 
Náklady boli oproti minulému roku čerpané vyššie o 1 755 356 tis. Sk. Výšku prevádzkových nákladov a výnosov výrazne ovplyvnila zmena účtovania trakčnej el. energie, ktorá je účtovaná na účte 502 a 602 a súčasne sa mesačne k predpokladaným nákladom vytvárajú  krátkodobé rezervy, ktoré sa nasledujúci mesiac rozpúšťajú do výnosov. Na základe tejto zmeny bola do nákladov  zaúčtovaná čiastka 2 265 030 tis. Sk (účty 502 a 554 ) a do výnosov čiastka 2 272 919 tis. Sk (účty 602 a 654). V roku 2002 tieto čiastky neboli zúčtované v nákladoch a plán na rok 2003 s týmito nákladmi taktiež neuvažoval. Po eliminácii nákladov vyplývajúcich zo zmeny účtovania trakčnej elektrickej energie, čo je porovnateľná úroveň s rokom 2002 je čerpanie celkových nákladov oproti rovnakému obdobiu roku 2002 nižšie o 509 674 tis. Sk, najmä z dôvodu nižších vyrubených pokút a penále o 96 532 tis. Sk a úspory v oblasti služieb o 293 251 tis. Sk. Oproti podnikateľskému plánu boli celkové náklady za 1. – 9. čerpané vyššie o 2 045 937 tis. Sk najmä vplyvom zmeny účtovania trakčnej elektrickej energie. 
Výnosy boli oproti minulému roku dosiahnuté vyššie o 2 334 219 tis. Sk. V celkovom HV sa významne premietlo hospodárenie v rámci výkonov vo verejnom zaujme. Za obdobie 1. – 9. sa skončilo so stratou (úroveň ekonomicky oprávnených nákladov) v objeme 
-1 738,975 mil. Sk. Na krytie tejto straty bolo čerpané zo štátneho rozpočtu 1 725 mil. Sk. 
V súvislosti s vysporiadaním majetku, ktorý je určený následne na vklad do Železničnej spoločnosti, a.s. boli vynaložené prostriedky v objeme 5 mil. Sk v súlade s plánom konsolidácie. V súvislosti so správou nevysporiadaného majetku boli za obdobie 
1. – 9. spotrebované náklady v čiastke 55,26 mil. Sk. Táto čiastka neobsahuje daň z nehnuteľnosti.
Pokles hodnoty koeficientu samofinancovania je spôsobený poklesom vlastného imania o 1 580,2 mil. Sk (ukazovateľ by v prípade odpustenia finančnej výpomoce bol splnený).
•	Zmena vlastného imania bola ovplyvnená zúčtovanou stratou za obdobie 1. – 9. 2003 v objeme 1 738 975 tis. Sk. 
•	Výška aktív bola ovplyvnená najmä:
-	úhradou starého dlhu štátu za výkony vo verejnom záujme v januári 2003 v objeme 1 000 mil. Sk 
-	poklesom finančného majetku o 1 393 mil. Sk. Tieto prostriedky boli vinkulované z prijatých úverov so štátnou zárukou obstaraných v roku 2002 na úhrady platieb z úverov so štátnou zárukou v období 1.-4.2003. Zmena oproti hodnotám schváleného plánu konsolidačnej funkcie spočíva práve v prijatej konsolidácií finančnej oblasti, keď k 30.09.2003 boli zúčtované len náklady a záväzky. 

ŽSR za obdobie do 30.04.2003 uhradili úroky z úverov so štátnou zárukou v objeme 480,6 mil. Sk. Konsolidácia finančnej oblasti začala byť reálne uplatňovaná od mája formou pristúpenia štátu (FNM SR) k dlhu vo väzbe na splátky viažuce sa k úverom so štátnou zárukou. Za obdobie do 30.09.2003 boli realizované týmto spôsobom zo zdrojov FNM SR splátky úrokov a istín v objeme 1 980,4 mil. Sk, z toho úroky v objeme 1 669,0 mil. Sk. Z dôvodu realizácie úhrad istín a úrokov z úverov so štátnou zárukou sa zvýšil objem záväzkov ŽSR k 30.09.2003 o 1 980,4 mil. Sk.
Celková úverová zadĺženosť má rastúci trend. Výška úverov k 30.09.2003 vzrástla o 533,1 mil. Sk ako dôsledok dočerpania investičného úveru so štátnou zárukou obstaraného v decembri 2002. Zhoršenie ukazovateľa je ovplyvnené zúčtovanou stratou. Zosúladenie vývoja s plánom konsolidácie bude ovplyvnené časovým horizontom a spôsobom rozhodnutia štátu o naložení so záväzkami, ktoré vznikli ŽSR v súvislosti s úhradami splátok finančných záväzkov na základe zmlúv o pristúpení k dlhu. Ukazovateľ by v prípade odpustenia finančnej výpomoci bol splnený.

Ukazovateľ	31.12.2002	30.09.2003
skutočnosť	30.09.2003
skutočnosť */	k 30.12.2003
kons.funkcia 	
Záväzky (tis. Sk)	50 727 263	49 162 736	47 1782 316	46 978 865	
Koeficient samofinancovania (%)	29,19	28,15	30,95	29,75	
Celková úverová zadĺženosť (%)	181,44	198,48	180,55	180,71	
Výsledok hospod. z hospodárskej činnosti	- 413 192	-105 765	-105 765	-171 382	
Produktivita práce z pridanej hodnoty	285 753	203 579	203 579	299 653	
*/ Skutočnosť za podmienky odpustenia vrátenia finančnej výpomoce súvisiacej so splátkami istín a úrokov z úverov so ŠZ, ktoré boli realizované FNM od mája 2003.
Vývoj v štruktúre celkových záväzkov vykazuje odchýlku oproti plánovaným hodnotám najmä z dôvodu zmeny záväzku voči bankovej inštitúcii na záväzok voči FNM SR. Pokiaľ nebude vyriešené nenávratné uhrádzanie finančných záväzkov z úverov so štátnou zárukou, bude celkový vplyv z realizovaných operácií neutrálny a cieľ konsolidácie  - vysporiadanie všetkých úverov so štátnou zárukou a pohľadávky ŽSR voči štátu – nebude naplnený, ale len opäť odložený. 
V pláne plnenia KF bolo premientuté odpúšťanie týchto finančných záväzkov /v prílohe č. 6 – z uvedeného dôvodu  v riadkoch finančné výnosy a mimoriadne výnosy sú odchýlky oproti plánu konsolidačnej funkcie).
B.1.6.  Zamestnanosť
Za obdobie 1. – 9. 2003 bol skutočný priemerný evidenčný počet zamestnancov  v prepočítaných počtoch 22 212. V porovnaní s plánovaným počtom zamestnancov je to o 197 zamestnancov menej. Stop stav bol k 30.9.2003 vykázaný v počte 21 950 zamestnancov. Oproti stavu k 31.12.2002 je to menej o 724 zamestnancov. Mzdové náklady boli čerpané v čiastke 3 059 880 tis. Sk. Priemerná mzda zo mzdových nákladov bola 15 306,- Sk. 
Porovnanie s rokom  2002
Ukazovateľ	31.12.	1. – 9.	Rozdiel	% plnenia	
 	2002	2003			
Zamestnanci	 	 	 	 	
 - skutoč. v prepoč. Počtoch	22 750,47	22 212,00	- 538,47	97,63 %	
 - stop stav 	22  674	21 950	- 724	96,8 %	
Mzdové náklady 	 	 	 		
 skutočnosť (účet 521,523)	4 144 793 472	3 059 879 583		73,82 %	
Mzdové náklady + čas.rozlíš.	 	 			
 skutočne vyplatené	4 170 777 735	3 125 302 749		74,93 %	
Priemerná mzda	 	 			
 - zo mzdových nákladov	15 182	15 306	124	100,01 %	
 - zo skutoč. vyplatených miezd	15 277	15 634	357	100,02 %	

C.	Opatrenia na úrovni ŽSR prijaté na zabezpečenie hospodárenia  v roku 2004

C.1. Zníženie nákladov súvisiacich so Zmluvou o výkonoch vo verejnom záujme
Na rok 2004 ŽSR predložili návrh Zmluvy o výkonoch vo verejnom záujme, v ktorom sú ekonomicky oprávnené náklady napriek potrebe ich navŕšenia podľa inflačného trendu (8,1%) znížené. Napriek inflačnému rastu vstupov v r. 2004 zostáva limit neinvestičného transferu v návrhu ŠR na rok 2004 rovnaký ako v r. 2003, t.j.  v čiastke 2 300 mil. Sk. 
Z pôvodnej bilancie EON a úhrady straty bez vplyvu vnútorných opatrení vyplývala strata z VVZ vo výške 1 035 mil. Sk.

C.2.  Opatrenia vo vnútri ŽSR

Vplyvom redukcie a racionalizácie:
-	v oblasti spotreby materiálových nákladov a služieb ide o zníženie oproti pôvodne kalkulovaným EON na spotrebe materiálu o 1%, na opravách a údržbe o 32 %, ostatných službách o 23 % a na iných priamych nákladoch o 5,6 %.
Vplyvom zmeny riadenia:
-	v položke osobné náklady. Tieto sú znižované vzhľadom na predpokladané úbytky zamestnancov pri organizačnej zmene – vznik Oblastných riaditeľstiev (OR) a zrušenie správ ŽDC. Príde k zníženiu režijných zamestnancov  – aparáty OR budú mať o cca 300 zamestnancov nižší stav, čo ovplyvní prevádzkové režijné náklady. Racionalizačnými opatreniami je predpokladané zníženie zamestnanosti priamo na ŽDC s vplyvom na priame mzdy a odvody o 340 zamestnancov. 
-	v kalkulačnej položke správna réžia budú náklady znížené o 20 % vplyvom predpokladaného zníženia príspevkov pre odčlenené školstvo a racionalizáciou ostatných príspevkov najmä voči železničnému zdravotníctvu.
	Celkové zníženie ekonomicky oprávnených nákladov z tohoto titulu je 652 mil. Sk. Toto zníženie EON významne ovplyvnia náklady na zmenu, ktoré v roku 2004 znižujú celkový efekt vnútorných opatrení.

C.3.  Ďalšie pripravované opatrenia 

V priebehu roku 2004 sa budú pripravovať podklady na implementáciu nového systému ekonomického riadenia ŽDC (NSVER-ŽDC) v SAP R/3. Závažnosť a spôsob ďalších úprav pôsobnosti nových oblastných riaditeľstiev, vrátane správy majetku, budú ovplyvňovať stupeň implementácie do prevádzky.
V priebehu roku 2004 sa bude implementovať prvá etapu controllingu služieb. Zároveň už bude v roku 2004 vykonávať svoju činnosť aj novozriadená zložka interného auditu.
Vo väzbe na výsledky analýzy rozpracovanosti v investičnej výstavbe bude vypracovaný racionálny plán obstarávania HI a NI s nasledovným poradím priorít:
-	akcie na hlavných tratiach podľa menovitého rozpisu investičného transferu zo štátneho rozpočtu a programu ISPA,
-	akcie na zabezpečenie základnej prevádzkyschopnosti a bezpečnosti,
-	akcie smerujúce k úspore živej práce,
-	akcie na vysporiadanie majetku, ktorý bude po vysporiadaní následne vložený do ŽS, a. s. v súlade s Projektom TaR ŽSR,
-	ostatné akcie na sieti ŽSR utlmiť , resp. nezačínať nové akcie.
-	V roku 2004 realizovať len tie investičné akcie, ktoré majú zabezpečené finančné krytie. 

ŽSR budú aj v roku 2004 pokračovať v procese odčleňovania činností a častí majetku, ktoré nesúvisia priamo so zabezpečovaním hlavnej činnosti. Procesne sú pripravované na odčlenenie v roku 2004 činnosti ako vzdelávanie dorastu, informačné služby, služby požiarnej represie, ktoré sú reprezentované nasledovnými VOJ – SOUŽ, Stredisko informatiky a Zbor protipožiarnej ochrany.

ŽSR pripravili v špecializovanej komisii za účasti vybraných odborných útvarov GR ŽSR návrh Kolektívnej zmluvy ŽSR pre rok 2004. Na rozdiel od obdobia 2002 – 2003 je tento dokument spracovaný  už len v pôsobnosti ŽSR, a nie spoločne so ZSSK ako v minulosti. Návrh KZ ŽSR 2004 bol zaslaný deviatim odborovým organizáciám dňa 29.10.2003, čím sa v zmysle zákona začalo kolektívne vyjednávanie k novej KZ. Návrh v súlade s ekonomickými možnosťami ŽSR obsahuje reštrikčné opatrenia v oblastiach rastu priemernej mzdy, odstupného a sociálnych kompenzácií, vyrovnávacieho príplatku pri strate zmyslovej a zdravotnej spôsobilosti, rekondičné pobyty a  prekážok v práci.      

C.4.  Vplyvy opatrení ŽSR a štátu na dlhodobé hospodárenie ŽSR

Nastavenie ekonomiky ŽSR v roku 2004 bude výrazne ovplyvnené skutočnosťami, o ktorých  nie je v súčasnosti z pozície štátu a ŽSR jednoznačne rozhodnuté. Analýza externého a interného prostredia pre východiská tvorby podnikateľského plánu na rok 2004 je v prílohe č. 9.
Na celkové hospodárenie ŽSR a stav majetkových bilancií v období do roku 2006 budú mať priamy vplyv skutočnosti, ktoré výrazným spôsobom ovplyvní štát resp. ním vytvorené inštitúcie:
a)	pripravovaná koncepcia výkonov vo verejnom záujme pri prevádzkovaní dráh (koncepčne základom verejného záujmu v prípade ŽSR musia byť ustanovenia Nariadenia EP č. 1192/69);
b)	pripravovaná koncepcia spoplatňovania železničnej dopravnej cesty (koncepčne základom spoplatňovacieho mechanizmu by mala byť Smernica EP č. 2001-14);
c)	vytvorenie nezávislého regulačného orgánu pre železničnú dopravu k 1.5.2004;
d)	pripravovaný zákon o prístupe na železničnú infraštruktúru 
e)	pripravovanú zmenu financovania výkonov vo VVZ zo strany štátu;
f)	spôsob rozhodnutia o vysporiadaní záväzkov voči FNM SR, ktoré ŽSR vznikajú v súvislosti s úhradami finančných záväzkov z úverov so štátnou zárukou;
g)	spôsob rozhodnutia o vysporiadaní dopadov na daňovú povinnosti a platobnú schopnosť ŽSR v súvislosti s plnením konsolidačnej funkcie zo strany štátu.

Predpokladaný vývoj Železníc Slovenskej republiky v rokoch 2004 – 2006

Rok 2004

Pre rok 2004 boli vypracované východiská podnikateľského plánu ŽSR, ktoré boli prerokované na SR ŽSR dňa 3.9.2003. Východiská sú uvedené v prílohe č.10.
Východiská sú priebežne aktualizované vzhľadom k zmenám súvisiacich s novým riadením a organizáciou ŽSR, odčleňovaním VOJ, resp. niektorých činností ŽSR. Aktualizované východiská budú predložené na SR ŽSR v decembri 2003.

Rok 2005- 2006

Predpokladané hospodárenie v rokoch 2005 a 2006 vyplýva z finančného modelu spracovaného v dodatku k Plánu plnenie konsolidačnej funkcie Železníc SR, ktorý bol prerokovaný vládou v júni 2003. Dopady organizačných  zmien na ŽSR a pripravovaných inštitucionálnych a legislatívnych krokov súvisiacich so vstupom Slovenskej republiky do Európskej  únie nie je možné  v súčasnej dobe kvantifikovať. Aktualizácia finančného modelu hospodárenia na roky 2004 – 2006 bude preto vykonaná až pri vyhodnotení plánu konsolidačnej funkcie za celý rok 2003 (apríl 2004). V prílohe č. 9 je uvedený prehľad splátok úverov a ostatných finančných záväzkov do roku 2006.  

Záver
Vo väzbe na vyhodnotenie plnenia KF za 9 mesiacov 2003 Železnice SR navrhujú: 
-	aby použitie majetku FNM SR na úhradu štátnych záruk za bankové úvery pre Železnice SR bolo považované za použitie prostriedkov v súlade s § 28 ods. 3 písm. b) bod 5 zákona č. 92/1991 Zb. v znení neskorších predpisov 
-	aby prostriedky použité z rozpočtu FNM SR na úhradu splátok istín a úrokov z úverov so štátnou zárukou boli považované za nenávratné
-	aby bolo doriešené prefinancovanie záväzkov vyplývajúcich zo Zmluvy o návratnom poskytnutí prostriedkov Štátnych finančných aktív v objeme 975 mil. Sk
-	aby bolo doriešené prefinancovanie záväzkov voči Sociálnej poisťovni vzniknutých pred obdobím rozdelenia ŽSR.